Ѻсо́беннѡ же причаще́нія віна̀ нижѐ да ѡбоня́етъ ю́ность: да не сугу́бымъ пожа́ромъ явля́ющимся во вну́треннѣмъ дѣ́йствѣстра́сти, и ѿвнѣ̀ вінопи́тіемъ ѡблива́емь, и́миже сла́сть плотска́я па́че возгара́ется, духо́вную сла́дость болѣ́зненнагѡ умиле́нія ѿ нея̀ ѿжене́тъ, и слія́ніе и нечу́вствіе въ се́рдцѣ сотвори́тъ: но жела́нія ра́ди дх҃о́внагѡ, и воды̀ въ сы́тость ю́ношество да не пріе́млетъ: ѕѣлѡ́ бо къ содѣ́йствію цѣлому́дрія помоществу́етъ ску́дость воды̀